एलिश र सिर्जनालाई उपाधि
नेपाल फिजियोथेरापिस्ट संघको आयोजनामा शनिबार भएको प्रथम फिजियो फिट टेबलटेनिस प्रतियोगितामा एलिश सिंह र सिर्जना गौतमले एकल उपाधि जितेका छन् । पुरुषतर्फ फाइनलमा एलिशले विमल प्रजापतिलाई हराउँदै स्वर्ण जिते । 
काठमाडौँ — नेपाल फिजियोथेरापिस्ट संघको आयोजनामा शनिबार भएको प्रथम फिजियो फिट टेबलटेनिस प्रतियोगितामा एलिश सिंह र सिर्जना गौतमले एकल उपाधि जितेका छन् । पुरुषतर्फ फाइनलमा एलिशले विमल प्रजापतिलाई हराउँदै स्वर्ण जिते । महिलातर्फ फाइनलमा नीरु लामा सिर्जनासँग पराजित भएकी थिइन् । सातदोबाटोस्थित अन्तर्राष्ट्रिय खेलकुद परिसरमा भएको पुरुष डबल्सतर्फ फाइनलमा उज्ज्वल डोटेल र योगेन घिमिरेको जोडीले अमृत थापामगर र रितेश बाँस्कोटालाई हरायो । महिला डबल्सको उपाधि सिर्जना र वन्दना गौतमले जित्दा सृष्टि बज्राचार्य र श्रेया खरेलको जोडी उपविजेता भयो । स्पर्धामा नेपालमा कार्यरत फिजियोथेरापिस्टको सहभागिता थियो ।